**Proiectarea *Unității de învățare***

**Proiectarea secvenţială** (a Unităţilor de învăţare) constă în detalierea unor elemente ale fiecarei unități de învățare/conținut pentru a crea un mediu de învățare coerent, pe termen mediu și scurt. Proiectarea unităţilor de învăţare decurge în mod firesc din planificarea calendaristică, din care preia lucrurile esenţiale (scopurile activităţii - CS - şi conţinuturile).

Este recomandabil ca **proiectele unităţilor de învăţare să se facă treptat, pe parcursul anului, cu una-două săptămâni înainte de începerea fiecărei unităţi**. Acest lucru se recomandă din două motive:

1) elaborarea proiectului unităţii de învăţare este o muncă de concepţie care necesită timp pentru reflecţie, alegeri, decizii;

2) lucrul pas cu pas permite îmbunătăţirea proiectării pentru unităţile următoare (dacă observi că la o unitate ai formulat activităţile de învăţare într-o manieră prea general sau că ai propus prea multe/puţine evaluări, în următorul proiect al unităţii de învăţare vei putea elimina astfel de deficienţe).

Proiectul unităţii de învăţare este gândit ca un instrument pragmatic al proiectării eficiente, de aceea el reflectă sintetic elementele-cheie ale demersului didactic profesionist. În funcţie de experienţa fiecărui profesor, anumite elemente din proiect pot fi detaliate sau li se poate chiar aloca o rubrică specială.

O **unitate de învăţare** este o structură didactică deschisa şi flexibilă cu următoarele trăsături:

* determină formarea la elevi a unui comportament specific prin integrarea unor obiective de referinţă;
* este unitară din punct de vedere tematic;
* se desfăşoară sistematic şi continuu pe o perioadă de timp;
* se finalizează prin evalure / autoevaluare.

De regula, unitatea de învățare nu trebuie să cuprindă un număr foarte mare de lecții; în situația în care un capitol (ca de exemplu „Funcțiile de relație” la clasa a VII-a) presupune a fi predat într-un număr foarte mare de ore, acesta poate fi subdivizat în mai multe unități de învatare, fiecare cu titlul adecvat (*Sistemul nervos*, *Organele de simț*, *Sistemul locomotor*, *Glandele endocrine*).

**Model de proiectare a unității de învățare:**

Şcoala ........

An scolar......

Disciplina .........

Clasa / Nr. de ore /săpt..........

Manualul (editura).............

**Proiectul unităţii de învăţare (se indică numele unității)**

Număr total de ore alocate unității:

|  |  |  |  |  |
| --- | --- | --- | --- | --- |
| Conținuturi  (detalieri) | Competențe  specifice | Activități de învățare | Resurse | Evaluare |
|  |  |  |  |  |

Explicaţii:

* la rubrica conţinuturi se fac detalieri pentru a explica diferitele parcursuri (în funcţie de nivelul clasei);
* competențele specifice sunt cele din curriculum (se trec numerele CS);
* activităţile de învăţare sunt cele din programă (sau altele, propuse de profesor);
* resursele sunt cele de timp, de loc, cele materiale, precum și formele de organizare a activitatii didactice;
* la rubrica *Evaluare* se precizează instrumentele aplicate în clasă (evaluare orală, prin exerciţii scrise, prin texte, observarea sistematică etc.).

Fiecare unitate de învăţare se finalizează prin *evalure sumativă*.

Avantajul proiectării pe unităţi de învăţare este că oferă o imagine clară atât a secvenţelor didactice în interiorul lor, cât şi o legătură cu ansamblul din care ele au fost decupate.

**Cum concepem proiectul unității de învățare ?**

|  |  |
| --- | --- |
| **Demers rațional** | **Operații** |
| Care este conținutul din programa pentru care trebuie sa întocmesc proiectul didactic ? | Selectezi și analizezi conținutul care urmează a fi proiectat. |
| Care este titlul unității de învățare ? | Completezi titlul unității de conținut (poate fi preluat din lista de conținuturi ale programei, din manual sau formulat original de către profesor). |
| Care sunt detalierile de conținut? | Înscrii detalierile de conținut în proiect la rubrica 1. |
| Ce estimezi că vor ști și vor putea face elevii după participarea la instruire? | Selectezi din curriculum *obiectivele de referinta/competentele specifice.* |
| Ce activități de învățare îți propui să realizezi, în funcție de obiective? | Consulți exemplele de activități de învățare din programa.  Analizezi în ce măsură se suprapun peste intențiile tale și condițiile concrete de realizare a instruirii.  Selectezi ceea ce este realizabil, detaliezi sau propui alte activități. |
| Care sunt resursele pe care le vei folosi pentru a pune în practica cele propuse ? | **Resurse de timp:** Estimezi dacă în timpul pe care îl ai la dispoziție vei putea realiza cele propuse.  **Resurse materiale**: Selectezi resursele materiale de care dispune școala și pe care le vei putea folosi la activitățile propuse.  Confecționezi sau procuri resurse de instruire suplimentare, moderne sau mai adecvate scopului propus.  Ia în considerare locul desfășurării instruirii (laborator, sală de clasă, cadru natural, muzeu, gradina botanica etc.).  **Resurse umane**:  Trebuie să ai în vedere capacitatea de învățare și nivelul general de pregătire al elevilor.  Nu-ți propune ținte prea înalte sau prea joase în raport cu capacitățile elevilor, căci, altfel, se poate ca lecția să fie un esec ! |
| Cum vei putea proiecta modul de evaluare a performanțelor elevilor la sfârșitul unității de învățare ? | Analizezi standardele curriculare de performanță descrise de programă.  Verifici dacă au fost elaborați descriptorii de performanță pentru disciplina dată.  Elaborezi instrumente de evaluare - matrice de evaluare. |